44. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. ΙΕ/5532 της 13 Μαΐου/2 Ιουν. 1987 (ΦΕΚ Β΄  270) Καθορισμός Στοιχείων Αξιολόγησης Επενδύσεων Δευτερογενή Τομέα Παραγωγής, Κριτηρίων και τρόπου προσδιορισμού επιχορήγησης του Νόμ. 1262/82. Έχοντας υπόψη: 1.Τις διατάξεις του Νόμ. 1262/82 «Για την παροχή κινήτρων ενίσχυσης της περιφερειακής και Οικονομικής ανάπτυξης της χώρας, κ.λ.π.», όπως τροποποιήθηκε και συμπληρώθηκε και ειδικότερα τις διατάξεις του άρθρ. 7. 2.Το άρθρ. 23 του Νόμ. 1558/1985 (ΦΕΚ 137/26.7.1985 τεύχος Α΄) «Κυβέρνηση και Κυβερνητικά Όργανα». 3.Την απόφαση ΔΙΟΝΟΣΕ 207/13/2/1987 του Πρωθυπουργού και Υπουργού Εθνικής Οικονομίας, «Ανάθεση αρμοδιοτήτων στον Υφυπουργό Εθνικής Οικονομίας Αντώνη Γεωργιάδη», αποφασίζουμε : Άρθρ.1.-1.Για την αξιολόγηση των επενδυτικών προγραμμάτων του δευτερογενή τομέα παραγωγής λαμβάνονται υπόψη τα παρακάτω στοιχεία: α)Τα χαρακτηριστικά του φορέα της επένδυσης, β)Τα στοιχεία του κλάδου στον οποίο εντάσσεται η παραγωγική δραστηριότητα της προτεινόμενης επένδυσης. γ)Η βιωσιμότητα και οι προοπτικές της μονάδας που θα δημιουργηθεί ή της ήδη υφισταμένης στο βαθμό που επηρεάζεται από την προτεινόμενη επένδυση. δ)Η αναπτυξιακή σκοπιμότητα της επένδυσης με στόχο την μεγιστοποίηση του συνολικού κοινωνικού οφέλους. 2.Στο περιεχόμενο των παραπάνω στοιχείων περιλαμβάνονται, ιδίως, τα ακόλουθα χαρακτηριστικά: α)Όσον αφορά τον φορέα: η εμπειρία του, η κλίμακα που άσκησε την δραστηριότητά του στο παρελθόν, η φερεγγυότητα και η οικονομική του επιφάνεια ως προς την δυνατότητα κάλυψης της ίδιας συμμετοχής. Για τις ήδη λειτουργούσες μονάδες περιλαμβάνονται επίσης και τα οικονομικά τους αποτελέσματα στο πρόσφατο παρελθόν, καθώς επίσης και η παρούσα οικονομική τους κατάσταση. β)Όσον αφορά τα στοιχεία του κλάδου .  οι επικρατούσες συνθήκες προσφοράς και ζήτησης στην εσωτερική αγορά και (αν απαιτείται) στη διεθνή, οι μελλοντικές προοπτικές, καθώς και η θέση του κλάδου στην οικονομία και οι επιπτώσεις σ’ αυτόν από την προγραμματιζόμενη επένδυση. γ)Όσον αφορά την βιωσιμότητα και τις μελλοντικές προοπτικές: Ο τόπος εγκατάστασης, η ιδιωτικοοικονομική σκοπιμότητα της επένδυσης, τα τεχνικά της χαρακτηριστικά, η οργάνωση και οι επιπτώσεις στην παραγωγή, οι πωλήσεις, τα οικονομικά αποτελέσματα, το χρηματοδοτικό σχήμα, κ.λπ. δ)Όσον αφορά την αναπτυξιακή σκοπιμότητα της επένδυσης: Η θέση του κλάδου στον οποίο εντάσσεται το συγκεκριμένο επενδυτικό πρόγραμμα σε σχέση με τις προτεραιότητες που καθορίζονται από το αναπτυξιακό πρόγραμμα της χώρας. Η συμβολή της προτεινόμενης επένδυσης στην οικονομική ολοκλήρωση της περιοχής του τόπου εγκατάστασης (οργανική διασύνδεση με άλλες οικονομικές μονάδες της περιοχής, χρησιμοποίηση τοπικών πρώτων υλών, κ.λπ. Επιπτώσεις στην απασχόληση, το περιβάλλον, την ποιότητα ζωής. Η χρησιμοποίηση εγχώριου κεφαλαιουχικού εξοπλισμού, η εξοικονόμηση ενέργειας, η συναλλαγματική επίδοση, η δημιουργία και διάχυση τεχνολογίας, κ.λ.π. (Μετά τη σελ. 86,354) Σελ. 86,355 Τεύχος Ι-33 Σελ. 53 - 635 Κίνητρα Ιδιωτικών Επενδύσεων στην Περιφέρεια 13.Γ.β.44 Άρθρ.2.-1.Για τον προσδιορισμό του ύψους της επιχορήγησης των επενδύσεων που παρέχεται σύμφωνα με τις διατάξεις του Νόμ. 1262/1982, όπως ισχύει,·λαμβάνονται υπόψη τα καθοριζόμενα στην παρ. 2 του άρθρ.7 του Νόμου αυτού κριτήρια και βαθμολογούνται ως εξής: α)Ο βαθμός ίδιας συμμετοχής του φορέα στην επενδυτική δαπάνη με ανώτατο όριο βαθμών 20. β)Ο βαθμός καθετοποίησης του κλάδου που εντάσσεται η μονάδα με ανώτατο όριο βαθμών 15. γ)Ο βαθμός χρησιμοποίησης εγχώριων πρώτων υλών, υλικών κ.λπ. με ανώτατο όριο βαθμών 15. δ)Το ύψος της ετήσιας απασχόλησης που εξασφαλίζει η νέα επένδυση με ανώτατο όριο βαθμών 15. ε)Το συναλλαγματικό κόστος της επένδυσης με ανώτατο όριο βαθμών 10. στ)Η καθαρή εξαγωγική επίδοση της δημιουργούμενης μονάδας με ανώτατο όριο βαθμών 15. ζ)Το μερίδιο των εισαγωγών στην εγχώρια αγορά του κλάδου στον οποίο εντάσσεται το επενδυτικό σχέδιο με ανώτατο όριο βαθμών 10 (εισαγωγική διείσδυση). 2.Η κλίμακα βαθμολογίας για τα παραπάνω κριτήρια από α-ζ δίνεται στον πίνακα που ακολουθεί: -----------------------------------------------------------------------------------------------------------------------------------------Κριτήρια Κλίμακα βαθμών -----------------------------------------------------------------------------------------------------------------------------------------Βαθμοί   2            4           6          8          10         12           14            16            18             20 -----------------------------------------------------------------------------------------------------------------------------------------α.Ίδια συμμετοχή % 5-10     10-15   15-20   20-25   25-30     30-35     35-40      45-50    50 & άνω -----------------------------------------------------------------------------------------------------------------------------------------Βαθμοί   1           3           5          7            9         11            13           15 -----------------------------------------------------------------------------------------------------------------------------------------β.Βαθμός καθετοποίησης %  20-23   23-26    26-29  29-32    32-35     35-38      38-41    41 & άνω -----------------------------------------------------------------------------------------------------------------------------------------Βαθμοί   3           6             9        12         15 -----------------------------------------------------------------------------------------------------------------------------------------γ.Εγχώριοι πόροι %         κάτω από 20  20-30    30-40  40-50   50 & άνω -----------------------------------------------------------------------------------------------------------------------------------------Βαθμοί     1        3        5         7       9       11       13          15 -----------------------------------------------------------------------------------------------------------------------------------------δ.Απασχόληση (άτομα)     1-5  5-10  10-20  20-30  30-40  40-50  50-60  60 & άνω -----------------------------------------------------------------------------------------------------------------------------------------Βαθμοί   2            4             6           8         10 -----------------------------------------------------------------------------------------------------------------------------------------Συναλλαγματικο  κόστος %          άνω από 75  75-65     65-55    55-45 45 & κάτω -----------------------------------------------------------------------------------------------------------------------------------------Βαθμοί   3           6             9          12          15 -----------------------------------------------------------------------------------------------------------------------------------------στ.Εξαγωγές %              κάτω από 20 20-35      35-50     50-65  65 & άνω -----------------------------------------------------------------------------------------------------------------------------------------Βαθμοί 0-10 -----------------------------------------------------------------------------------------------------------------------------------------ζ.Εισαγωγική  διείσδυση      βλέπε πίνακες παραρτήματος 2 -----------------------------------------------------------------------------------------------------------------------------------------Σελ. 86,356 Τεύχος Ι-33 Σελ. 54 - 636 13.Γ.β.44 Κίνητρα Ιδιωτικών Επενδύσεων στην Περιφέρεια 3.Ειδικότερα: Τα ποσοστά του κριτηρίου «ίδια συμμετοχή» αναφέρονται, στην επί πλέον συμμετοχή του φορέα στην συνολική δαπάνη της επένδυσης, πέρα από την προβλεπόμενη από το Νόμο υποχρεωτική συμμετοχή του και υπολογίζεται ως εξής: Βαθμός ίδιας συμμετοχής:  ΙΣΕ-ΙΣΠΝ --------------- Χ 100, όπου:    ΙΣΠΝ ΙΣΕ=ίδια συμμετοχή επενδυτή ΙΣΠΝ=ίδια συμμετοχή προβλεπόμενη από το Νόμο για κάθε περιοχή -Τα ποσοστά του κριτηρίου «Βαθμός Καθετοποίησης» αναφέρονται στο ποσοστό προστιθέμενης αξίας ως προς την ακαθάριστη αξία παραγωγής στον κλάδο που αφορά την επένδυση. Τα ποσοστά του βαθμού καθετοποίησης αναφέρονται στους πίνακες του ΠΑΡΑΡΤΗΜΑΤΟΣ 1. -Το ποσοστό των χρησιμοποιούμενων εγχώριων πρώτων υλών κ.λπ. νοείται σε σχέση με το σύνολο των εισροών πρώτων υλών κ.λπ. της παραγωγής. -Η απασχόληση αναφέρεται στις δημιουργούμενες νέες θέσεις εργασίας. Σε περίπτωση μετεγκατάστασης μονάδας ή εκσυγχρονισμού λαμβάνονται υπόψη οι συνολικές θέσεις εργασίας. Τα άτομα μερικής απασχόλησης μετατρέπονται σε ετήσιας, ως εξής: Άτομα ετήσιας απασχόλησης: = (Άτομο μερικής απασχόλησης) (Μήνες απασχόλησης) ------------------------------------------------------------------12 -Συναλλαγματικό κόστος νοείται η συναλλαγματική δαπάνη σε σχέση με τη συνολική δαπάνη της επένδυσης (αφού αφαιρεθούν οι δαπάνες των γηπέδων, της διαμόρφωσης του περιβάλλοντος χώρου και των κτιριακών εγκαταστάσεων) . -Εξαγωγές νοούνται οι καθαρές συν/κές εισπράξεις αφού αφαιρεθούν οι συν/κές δαπάνες για ROYALTIES και λοιπές συναλλαγματικές πληρωμές της κατηγορίας άδηλων δαπανών ως προς την συνολική αξία της παραγωγής. -Η εισαγωγική διείσδυση αναφέρεται στη σχέση των εισαγωγών προς την εγχώρια προσφορά του κλάδου που εντάσσεται το επενδυτικό σχέδιο. -Ο βαθμός της εισαγωγικής διείσδυσης και η αντίστοιχη βαθμολογία αναφέρονται στο συνημμένο Παράρτημα 2. -Για όλα τα κριτήρια, πλην του Συναλλαγματικού κόστους, το ανώτερο όριο κάθε πλαισίου ποσοστών παίρνει τους βαθμούς του επόμενου πλαισίου. -Για το κριτήριο «Συναλλαγματικό κόστος» το κατώτερο όριο κάθε πλαισίου παίρνει τους βαθμούς του επόμενου πλαισίου. 4.Υπολογισμός ποσοστού επιχορήγησης–επιδότησης. -Ο τύπος για τον υπολογισμό της επιχορήγησης (Ε) και επιδότησης του Νόμ. 1262/82 είναι ο εξής:                   β Ε= ΕΛΑΧ. Π+(ΜΕΓ. Π-ΕΛΑΧ. Π) (------) +δ                 100 όπου ΕΛΑΧ.Π=Το χαμηλότερο ποσοστό επιχορήγησης της περιοχής του τόπου εγκατάστασης της μονάδας. ΜΕΓ.Π= Το υψηλότερο ποσοστό επιχορήγησης της περιοχής του τόπου εγκατάστασης της μονάδας β= Το σύνολο των βαθμών που συγκεντρώνει η κρινόμενη επένδυση. -Για επενδύσεις που πραγματοποιούνται σε ειδικές ζώνες του άρθρ. 3 παρ. 3 του Νόμ. 1262/82 μέσα στην περιοχή Δ, ο υπολογισμός του ποσοστού επιχορήγησης επιδότησης, θα γίνεται με την εφαρμογή του παραπάνω τύπου με ελάχιστο ποσοστό επιχορήγησης (ΕΛΑΧ.Π) (35) ποσοστιαίες μονάδες. «5.Διορθωτικά ποσοστά Στο ποσοστό της επιχορήγησης προστίθενται τα εξής διορθωτικά ποσοστά: 5 ποσοστιαίες μονάδες για τις επενδύσεις που πραγματοποιούνται στους κλάδους υψηλής ενίσχυσης και αναφέρονται, στο συνημμένο ΠΑΡΑΡΤΗΜΑ 3. Επενδύσεις εκσυγχρονισμού πραγματοποιούμενες σε οποιοδήποτε βιομηχανικό κλάδο θεωρούνται ότι πραγματοποιούνται σε κλάδο υψηλής ενίσχυσης. Μέχρι 5 ποσοστιαίες μονάδες για επενδύσεις εκσυγχρονισμού, επιπλέον των παρεχομένων με το προηγούμενο διορθωτικό κριτήριο (η κλιμάκωση θα είναι ανάλογη της τεχνολογίας που θα ενσωματώνεται στα επενδυτικά προγράμματα). 3 ποσοστιαίες μονάδες για τις περιπτώσεις α)επενδύσεων για την παραγωγή νέου προϊόντος β)επενδύσεων που αξιοποιούν ελληνική εφεύρεση Μέχρι 3 ποσοστιαίες μονάδες για τις επενδύσεις που συμβάλλουν αποδεδειγμένα στην οικονομική ολοκλήρωση της περιοχής εγκατάστασης της μονάδας. Επίσης προστίθενται μέχρι 15 ποσοστιαίες μονάδες για τις παρακάτω ειδικές περιπτώσεις επενδύσεων: α)Ειδικών επενδύσεων της παρ. 1 του άρθρ. 9 του Νόμ. 1262/1982. β)Επενδύσεων      Συνεταιρισμών,   ΟΤΑ    και (Μετά τη σελ. 86,356) Σελ. 86,357 Τεύχος Ι-33 Σελ. 55 - 637 Κίνητρα Ιδιωτικών Επενδύσεων στην Περιφέρεια 13.Γ.β.44 γ)Επενδύσεων που πραγματοποιούνται απο Έλληνες του εξωτερικού ή ναυτικούς (άρθρ.17 του Νόμ. 1262/1982). Στις επενδύσεις που συμμετέχουν οι παραπάνω φορείς παρέχεται ποσοστό επιπλέον επιχορήγησης ανάλογο με το ποσοστό συμμετοχής τους στο εταιρικό κεφάλαιο της επιχείρησης που πραγματοποιεί την επένδυση. Παρέχονται 5 επιπλέον ποσοστιαίες μονάδες στην επιχείρηση που ολοκληρώνει το επενδυτικό της πρόγραμμα στα χρονικά πλαίσια που προβλέπονται στην αρχική εγκριτική απόφαση υπαγωγής και χορηγούνται μετά την τελική έκθεση της Επιτροπής Ελέγχου κατά την έκδοση της απόφασης ολοκλήρωσης της επένδυσης. Η ενίσχυση αυτή επεκτείνεται και στις επενδύσεις που έχουν ήδη υπαχθεί και δεν έχουν ολοκληρωθεί». Η παρ. 5 αντικαταστάθηκε ως άνω από το άρθρ. 1 της ΙΕ/10602/10-26 Αυγ.1987 (ΦΕΚ Β΄ 461) απ. Υπ. Εθν. Οικονομίας. Άρθρ.3.-1.Το ύψος επιχορήγησης επιδότησης υπολογίζεται σύμφωνα με τα παραπάνω κριτήρια εφόσον οι σχετικές αιτήσεις υπαγωγής στο Νόμ. 1262/82, όπως τροποποιήθηκε, υποβλήθηκαν στην αρμόδια Υπηρεσία του Υπουργείου Εθνικής Οικονομίας μετά την 1 Ιουν. 1987. 2.Για οποιεσδήποτε τροποποιητικές αποφάσεις το ποσοστό επιχορήγησης υπολογίζεται με βάση τα κριτήρια που χρησιμοποιήθηκαν στην αρχική εγκριτική απόφαση υπαγωγής της επένδυσης στο Νόμ. 1262/82. Άρθρ.4.-Η ισχύς της απόφασης αυτής αρχίζει από 1 Ιουν. 1987. (Ακολουθούν Παραρτήματα). Σελ. 86,358 Τεύχος Ι-33 Σελ. 56 - 638 13.Γ.β.44 Κίνητρα Ιδιωτικών Επενδύσεων στην Περιφέρεια 